Állatorvosok kampányolnak a nemzetközi kutyacsempészet ellen
Tenyésztő telepeken tízezrével jönnek a világra exportra szánt kutyák Lengyelországban, Magyarországon, vagy Csehországban, hogy aztán Nyugat-Európába exportálják őket. A megrendelők nagy cégek a Benelux-államokban, amelyek kilóban jelölik a megrendelt kutyák mennyiségét.
A kis teherautón érkezett alig néhány hetes kölyök spániel szemein és fülein harapások nyomai éktelenkednek. A kutya, amelyet nyolcvanadmagával együtt illegálisan importáltak, néhány órán belül kiszenvedett.

Akciós tacskókölykök

A gyógyszerekkel nyugtatott kölyökkutyák napokon át úton voltak. Mivel túl korán választották el őket anyjuktól, magatartás- zavaraik támadtak: agresszivitás vagy túlzott aktivitás, ami miatt egész életükben nyugtatószerekre lesz majd szükségük. Némelyiken első pillantásra felismerhetők a hosszú utazás okozta kínok: harapástól származó sebek, csipás szemek és alultápláltság.

Magas halandóság, még magasabb profit

Hamis papírok, tetoválások

Nyugat-Európában Belgium az átmenő ország, amelyen keresztül a kutyacsempészet lebonyolódik, oda ugyanis már hathetes koruktól fogva bevihetők ebek, míg Franciaországban az alsó korhatár négy hónap. "Négyhónapos korukban azonban a kutyák iránt nincs már kereslet az állatkereskedésben. A kuncsaftok csak egész fiatal ebeket hajlandók megvásárolni" - mutatott rá Henri Barbe, a háziállatokkal folytatott csempészet ellen küzdő egyesület elnöke.

Nemzetközi együttműködést szorgalmaznak

Franciaországban évente egymillió kutyát vásárolnak, ami legkevesebb egy milliárd eurós üzleti forgalmat jelent. "Nagy a vonzereje egy ilyen piacnak" - figyelmeztetett Genevieve Perrin-Gaillard, ismert állatorvos, aki egyben szocialista párti képviselő a francia nemzetgyűlésben.

Az általa vezetett parlamenti bizottság - hónapokon át folytatott vizsgálatok után nemrég a következő javaslatokat terjesztette elő: fokozottabban kell ellenőrizni a tenyésztőket, a háziállatokkal foglalkozó központi intézményt kell létrehozni, és jobban együtt kell működni más európai országokkal.
Tudomány